食完蛇羹，又買左D海味，我地經過皇后街街市，媽媽問我食唔食粿? 一碗蛇羹點夠飽呀。所以我地就去食啦。去到好多人外賣粿品，但老闆娘依然抽個身黎招呼我地。我地叫煎韮菜粿，煎芋泥粿同蠔餅。一黎到好香，先講韮菜粿，好香韮菜味，夠咸，味道岩岩好。而個芋泥粿好甜好好味，之於蠔餅夠脆，好多蠔仔，D魚露都好配合個蠔餅。係屋企好難整到咁好食。食完好飽，我地好滿足。媽媽話呢度一直冇變，佢仲記得個收銀婆婆。今次我覺得電視既介紹都唔錯。係時候繼續我地的旅程